instruction
stringlengths 1
64.4k
| completion
stringlengths 1
64.6k
| task_type
stringclasses 3
values |
|---|---|---|
Continue the following story in Rutooro: Hanyuma ya Nyaika kutuuza Kaabaleega Omukama wa Bunyoro akaramagira Tooro yahamba Olimi Mukaabirere mutabani wa Nyaika I yamutwara Bunyoro, hanyuma nubwo yamutwara Busoga. Olimi Mukaabirere akaba
|
agenzire n'owaise Zekereya Kalema Musuuga, kandi akafa omu businge bwa Kyebambe ali ha ngoma. Obu yafiire, Kyebambe akasaba omurambo gwe, baaguleeta baagutabaaza Kitini, Bunyangabu, haihi na Igasa.
|
monolingual_generation
|
Continue the following story in Rutooro: Mutabani wa Nyaika ondi Mukaarusa akeemera Nyagwaki na uwe Kaabaleega yamuhamba yamutwara
|
Bunyoro nuho yagwire. Kasagama, Kyebambe, mutabani wa Nyaika, akasuuhuukira Nkole naatiina Kaabaleega kumwita.
|
monolingual_generation
|
Continue the following story in Rutooro: Obu Kasagama Kyebambe, akaba ali Nkole, nubwo Kakende Nyamuyonjo, mwijukuru wa Kaboyo, owaakaba azaahiire Buganda yaleesire ihe ly' Abaganda lyarwanisa Abaruusuura ba Kaabaleega lyababinga Tooro. Akasimba ekikaali kye Kisoomoro Bunyangabu
|
yalema Tooro omwanya gw'emyaka nk'esatu. Nubwo hanyuma Kaabaleega yatwekere ihe lindi lyamubinga yagaruka Buganda nuho yafeeriire. Omu businge bwa Kasagama, Kyebambe, amagufa ge gakaleetwa Tooro, egasani ye eri Masika Bunyangabu.
|
monolingual_generation
|
Continue the following story in Rutooro: Omubiito Kasagama, Nkole akaba agenzireyo na nyina, Vikitoliya Kahinju Omubboopikati, n'abantu be abandi baingi. Banu nubo abamanyirweho: Bagambaki ise
|
Rujuga, Musukali na Kanyambwa, Kanyampaka na Mukaarusa na Kyonzira abaana ba Mayuuya, Korokoro ya Kaabagambe na ise Soofu Rubahuura.
|
monolingual_generation
|
Continue the following story in Rutooro: Omu businge obu, Nkole ekaba neeremwa Ntale, Nyina nuwe yali
|
Kibooga Omusongorakati. Yali Mubiitokati wa Busongora. Kaabaleega obu yayeetegeriize Omubiito Kasagama
|
monolingual_generation
|
Continue the following story in Rutooro: oku ali Nkole, akatumaho Kibooga naamwesengereza okwita Omubiito ogu n'abantu be, kandi yamwijukya okuhoora enzigu habwokuba Nyaika
|
akaita ise Kibooga na beene baabu, oku Busongora. Kyebambe bakamucwisa baamutwara Buganda baitu abaana b'Omukama Musukali, Kanyambwa,
|
monolingual_generation
|
Continue the following story in Rutooro: Buganda Omubiito Kasagama akaikara na Byakuyamba Omutwara, ise Nasanairi Kagwahabi anyakuzaara Yonasani Nyamugabwa. Omusaija onu Byakuyamba yali
|
mukuru w'ihe lya Kabaka wa Buganda, kandi nuwe yayeebembiire Omubiito na Nyina yabahikya hali Omujungu Kapitaani Lugada yabamurangira.
|
monolingual_generation
|
Continue the following story in Rutooro: Akaleetwa ogwa Cope na Bugungu. Akaija naakeetera enyanja Akaija n'ebuurwa y'enkwanzi Engoma yazaahura Rubinga. Obundi bamuzina bati:- Akaleetwa ogwa Cope na Bugungu. Yaija naakeetera enyanja Kapitaani naataho omukono Engoma
|
yazaahura Rubinga. Abazini b'ente, kinu bakizina nibaijuka omucwezi Kiro Muhimba, ayarugire Bukidi, noobu baraaba baakizinire omu busumi bw'Omukama Kyebambe. Omubiito Kyebambe na Kapitaani Lugada bataleetwe ogwa Cope na Bugungu.
|
monolingual_generation
|
Continue the following story in Rutooro: Obu baahikire Katwe, Omubiito yayoleka Lugada enyanja y'ekisura. Kapitaani Lugada akakaguza Omubiito ati, "Ensi yaawe eraha?"
|
Omubiito yamugarukamu ati, "Enyuma y'ensozi oku nsi yange kandi n'omumaiso ha turukugya na yo nsi yange."
|
monolingual_generation
|
Continue the following story in Rutooro: Nubwo hanyuma baarwanisize Rukara rwa Magiigi Omunyoro wa Kaabalega owaakaba
|
naalema Busongoroa. Obu baahikire Muhokya baarwanisa ihe lya Kaabaleega erikaba
|
monolingual_generation
|
Continue the following story in Rutooro: ligabiirwe Kiiza kya Ireeta na Munyaara gwa Nyakabiito baalibinga ebiro 9/8/1981. Hanyuma hakya 14/8/91 Kapitaani Lugada yakwata ogwa
|
Mbooga okugya kutabarra abaserukale b' Abanuubbi. Obu yagarukire Buganda omu nsi yasigamu enkomera z'Abanuubbi okugirinda. Zinu nizo enkomera yasigiremu:
|
monolingual_generation
|
Continue the following story in Rutooro: Orukomera orwa musanju rukaba nirulemwa Omunuubbi Fende Ruharaga na Kaamayenje isenkuru Bakara ayali wiisaza, Mwenge.
|
Hanyuma y'okugarurwa ha ngoma ya ise Omukama Kyebambe akabanza obu kurangaara Kijanju nambere hati hali Ekeleziya.
|
monolingual_generation
|
Continue the following story in Rutooro: Obu yarugire Kijanju yaija yarangaara Kiculeeta nambere barukweta Kiteete. Aho akamaraho omwanya gw'emyaka nke. Abaalindaga ensi obu baamazire kuruga omu nkomera za Lugada,
|
Kaabaleeega amanyire ngu busaho baserukale, akazinisa ihe lyagabirwa Rwabudongo Karurwa Nyamutaliibwambwa okwija kuseesira Tooro. Eki nikyo beeta ekya Rwabudongo. (Obu Byakuyamba akaba agarukire Buganda).
|
monolingual_generation
|
Continue the following story in Rutooro: Abaarangire ihe linu nubo Kazooba Omugahi na Kaamayenje Omusiita. Omukama akaba
|
abajwekere Mwenge haihi na Kyabaranga, kandi nubo babandize kurwana n' Abaruusuura.
|
monolingual_generation
|
Continue the following story in Rutooro: Bakatandika kurwana okuruga esaaha ina za nyenkya, okuhikya esaaha emu
|
y'ekiro ihe lya Tooro obu lyabingirwe. Likabingwa habw'endwana etamanyiirwe ey'okubyama hansi,
|
monolingual_generation
|
Continue the following story in Rutooro: Ekikaaliky'Omukamakikookebwaesaahaibiriz'ekironukwo Abaaruusuura baleke kukitwara. Nyinoomukama n' Abago n'abandi bakakwata ogwa Rubona kugenda Nyagwaki, kandi abandi bakakizibwa okusingirwa Rwenzoori. Abaruusuura bakasiisira hansi y'orusozi, Omukama na uwe yatemba ha rusozi Kinyampanika yasiisira. Obu bwakiire nyenkya Abaruusuura baatemba orusozi baarwanira Kinyampanika. Aho nuho Omujaasi Kibogo yahutaaliire. Hanyuma Omukama yatemba orusozi rwa Mitande, Kalengiire. Abaruusuura baatema orukande Kazingo. Abatooro obu baamazire kurora ngu tibakyasobora, Omukama baamutwara omu rusozi rw'owa Rwandiika nukwo arabeyo asirimuke enyuma.
|
Obu yasirimukire yagenda omu nsi y'Omwamba Omutongole, Bubugaali, erukwetwa Bundikisaale, Bwamba. Hahingwireho ebiro bibiri Abaaruusuura baatemba orusozi kwija kurwanisa omukama nubwo ihe ly' Abatooro lyabakunuukirra baarwana. Abaruusuura baababinga, hanyuma batema orukande Butaama. Omukama uwe yatemba orusozi omwa Kiseenene. Aho nuho Abaruusuura baamanyiire ngu Kaabaleega takiri omu rubuga rwe; baaraara nibagenda Solisoli. Okuruga aho obusinge bwaija. Omukama yasinguruka okwija okusimba Baranga gwa Kyezire habw'orubuga kurusiisa, kurwokya. Obulemu obu bukabaho December, 1893.
|
monolingual_generation
|
Continue the following story in Rutooro: Abakuru batungambira ngu ira Omukama obu yasaasaga abatali b'omu kikaali tibaakimanyaga, kyatwaraga ameezi ana batakimanyiire kimu. Kyaziraga Omukama okwefeera akaitwa orufu, nahabweki obu yabaga ali haihi kufa
|
yanywaga omubazi KATARAAZA gumusonga. Omubazi gunu yagunywaga n' Abago be, baakiganzi. Obu yakabaga Omugo Omukwongakati amucwa enono kandi amumwa n'isoke; nubwo omutabani arukwija kugwetwa ainikiza ente, mugabuzi, etakafiisaaga,
|
monolingual_generation
|
Continue the following story in Rutooro: akama amata omu kisahi agata omukanwa ka ise afiire. Abaabaga
|
batamanyire araagwetwa baamumanyiraga ha mukoro ogu ebiro 4 rundi 10 bihingwireho.
|
monolingual_generation
|
Continue the following story in Rutooro: Omutumbi gw'Omukama baagwihamuga ebyenda babitwara babiziika omu nyanja rundi Buleega. Batemaho orusaya, oru nurwo rwakolerwaga egasani. Omutumbi gwona baagutalikaga gwoma. Baabaagaga enimi bagiihaho omuguta numwo baguzinga. Omuguta gunu
|
gwalindwaga gwikaraho kuhikya omubiito omugwetwa atiire engoma, nuwe yagutabaazaaga. Isoke, ebyakeeri, ebyara, amaino g'obuto, ebicwanta n'ebindi na byo byaziikwaga owabyo byonka, nibatiina kubura, habwokuba baabaga nibanihirayo obwemi omumaiso.
|
monolingual_generation
|
Continue the following story in Rutooro: Okwezi kwa kana kubonekere omwihwa omu Babiito yatembaga ha rusu rwa Kaaruziika, aina amata omu kisahi, anaga hansi icumu Galengera, eriikara omu rusu rwa Kaaruziika, n'amata agaata, ateera enduuru naagamba ati, "Ekyaro kyaburwa abakama, amata gaatikire, obwire
|
bwaira kabiri, ekibi kigwire: Omukama atuulize." Kiranga okutuuza ogu baamwitirayoga ha rusu rwa Kaaruziika. Bagamba ngu ayatiire enduuru ya Kaboyo ataitwe akairuka yabasiga. Omu kikaali amata obu gaatika bagamba gaseesekere habwokuba hali bo okwatika kyoleka okufa kw'Omukama.
|
monolingual_generation
|
Continue the following story in Rutooro: Ha nduuru aho nuho abantu boona baamanyiraga, bateera empamo, n'abarukwema beema. Omuragwangoma
|
agwetwa, hanyuma bamwita, nubwo ayakamiire ise amata agwetwa. Obu amara kujuumura, aramagira abeemi.
|
monolingual_generation
|
Continue the following story in Rutooro: Omukama obu atuuza omwana we ateera engoma, agaruka omu bigere bye. Kinu kyabahoga hanyuma y'okutabaaza ise n'okusingura bagenzi be Ababiito abaabaga nibarwanira engoma ya
|
isebo. Omubiito arukwija kujuumura engoma ya ise yaikaraga owa Nyinarumi kuhikya ekikaali baabaga nibamwombekera kihoire kandi n'ekiro ky'okugweterwamu kihikire. Ekiro ky'okugweterwamu obu kyahikaga, bamumwa
|
monolingual_generation
|
Continue the following story in Rutooro: isoke, bamucwa enono hanyuma bamwogya. Omu bwire bw'esaaha nka mwenda baamuleetaga omu kikaali ekihyaka bamuhimbire nibamwiha owa Nyinarumi. Obu baamuhikyaga Mugabante
|
ha Kaswa yayeebemberwaga Bamuroga anyakurolerra irembo, hamu n'abafumu Nyakooka, Omusuuli, na Kasoira Nyamumara, Omutwairwe, nihakurataho n'Omubiito ow'ekitabu kya Nyarwa Omuliirahaiguru Amagufa Nigakunkumuka.
|
monolingual_generation
|
Continue the following story in Rutooro: Omu irembo eri Mugabante, abafumu abo baasarraaga empongano, enimi Rutale n'enkoko Rweru, kandi Omubiito wa Nyarwa yaraamaga ati, "Ai Nkya ya Nkya ruzaarabagabe, ai Nyamuhanga wa haiguru
|
na hansi, ndeesire Omukama onu kujuumura empango ya ise. Baitu obu araaba atasemeriire kandi engoma etali ya ise na isenkuru, obu araataahamu emururumire kandi noobu araagitoma eyeezinde etatoma".
|
monolingual_generation
|
Continue the following story in Rutooro: Hanyuma y'ebi nubwo baagurukaga esagama y'ebihongwa Omukama naataaha na Mugema amuli enyuma. Obu yabaga nairra haihi n'Omusanga Omubiito wa Nyarwa na Nyakooka na Kasoira baayongeraga okuraama ebigambo nk'ebya kara obwa kabiri. Nubwo Omubiito wa Nyarwa yasabaga Mulimba
|
Omusiita engoma Nyalebe agimuha. Omubiito onu yabanzaaga agiteera nukwo n'Omukama agitomaho emirundi mwenda. Obu yamaraga kutoma Nyalebe atomaho Kajumba nayo emirundi mwenda hanyuma asinga ha Nyamyarro. Kiro eki yaraaraga atabalize kandi abyamisa orubaju rumu rwonka busaho kuhinduka.
|
monolingual_generation
|
Continue the following story in Rutooro: Omu mwanya gw'esaaha nka mwenda ekiro Omwambukya yamwimukyaga aruga Kaabagarama araihya ha Kihango omu Kaaruziika kuhikya obwire bukiire naagenda Kyambukya naasinga ha kitebe. Kabwizi, hanyuma naayambuka. Obu yarugaga Kyambukya agenda, Kaabagarama ayambuka omukanwa n'omu mabone. Abaswata bamujweka
|
engaaju, Omugo wa Kaabagarama Omubboopikati amujweka enkwanzi omu bikya, ha maguru na ha mikono. Okujwara kuhoire agenda omu rusiika Kaaruziika hanyuma aija ha mulyango ha yasangaga abanyamirwa n'ebikwato. Omu bwire bunu Omubiito wa Nyarwa yaraamaga ati "Ai! Nyamuhanga,
|
monolingual_generation
|
Continue the following story in Rutooro: Ai! Kazooba ka Hangi linda Omukama ahangirize, atunge, azaale, ahwite". Obu abajwarakondo baabaga beeteekaniriize
|
Mugabante, kandi obu empango eri ha Kaswa eri haihi kutoma, eyeehinguliriziibwe abantu hamu n'abanyamirwa
|
monolingual_generation
|
Continue the following story in Rutooro: Omukama arahizibwa okurwanirraga ihanga, obutasoroora omu bantu, okucwa emisango omu bulyo n'okukuza enfuuzi. Hanyuma nubwo Omubiito wa Nyarwa amuseesa amagita ha mutwe, agaruga Omumuti. Nubwo bamujweka ekikomo Ziriboya n'orukwanzi Rwendero. Omugo Omukwongokati amukwasa endembeezi erumu omwihura, omwaza, omuhabura,
|
n'omusekera, aihamu ayeesiiga omu mabona, n'omu mabega emirundi ena. Nubwo arukwa ibara ly'Obukama n'empaako yaho, ajwekwa ekondo Rwobusungu hanyuma ajwekwa ekondo ezindi, obu ihwa hampero ajwekwa ekondo Kasusunkwanzi ikara ha mutwe gwe. Omuheesera nuwe akora omulimo gunu ogw'okumujweka ekondo.
|
monolingual_generation
|
Continue the following story in Rutooro: Omu bwire bunu nubwo Omujwiga amujweka enkaito Biganja. Omuhagane amukwasa icumu erihango Kinegena okurwanirraaga ensi n'okwitaga araamwerengerraaga. Akwasibwa engabu y'Obukama Biseegeege neemanyisa okurwanirra ensi ye hoona hoona ha araahurraaga obwemi, kandi akwasibwa Busitama empirima neemwoleka okucwaga emisango omu mazima obutasobya nkooku empirima esara hatali kusobya. Akwasibwa omwigo Kaliruga n'orukoba, nibimwoleka abaraasobyaga boona alekege kubaita, abandi abateerege,
|
kandi bamukwasa ekijunju nikyoleka okusobya omu bantu oku kutaingana, abandi abateerege n'ekijunju. Akwasibwa enfuka nukwo abantu be balime, baleke kwitwa enjara, kandi akwasibwa omufuko Ndayampunu n'obuta Nyapoogo arwanirreege ensi ye, kandi endyanga Rutanga ei akwasibwa emuragirra kusuuburaga nukwo aleke kuburwa ebi araahaga abantu be abaraamulirirraaga obujune. Haroho ebintu bingi ebi akwasibwa baitu binu nibyo ebimu hali byo.
|
monolingual_generation
|
Continue the following story in Rutooro: Ebi bihoire Omukama yarugaga ha Nyamyarro ahinguraho Omusanga asangaho Omubiitokati Kaabatongole amukora ekurwa,
|
inoni, n'obutaka. Yabihyangaga omu maizi agaarugaga Mubende omu iziba ly'Omucwezi Ndahura. Ebintu ebi
|
monolingual_generation
|
Continue the following story in Rutooro: yabimukoraga ha buso, ha bunenero na ha matama gombi, Yakwataga omurwoho rundi orurumu omwihura, omusekera, omweza n'omuhabura abiibika omu maizi amiisira Omukama. Yayaturaga amakuru g'emihambo egi: Omweza ngu
|
engoma kwereza Omukama akatunga, akazaara, omwihura kumujuna n'ensi ye, omusekera ngu asekerwe Nkya n'abantu be. Omukazi onu ayakoraga omulimo gunu yahaabwaga obutaka n'ebintu bingi kandi kyaziraga kugaruka akarora Omukama.
|
monolingual_generation
|
Continue the following story in Rutooro: Ebi obu byahwaga agenda omu rugo ayeebembiirwe enzini ya Rwotamahanga, entimbo niijuga, n'amakondere nigaana. Obu yahikaga Mucwa asimba ha nkeeto y'enyana; asangamu
|
Batebe mugole wa Mucwa hamu n' Ababiitokati. Beemerra Batebe akwata Omukama ha ibega. Obu yarugaga hanu agenda Kyakato, Kyamunuuma na Kanaiguru omu rugo.
|
monolingual_generation
|
Continue the following story in Rutooro: Abantu boona bamanyisibwa baija omu rugo mbere Omukama asingire. Nubwo yacwaga emisango y'amabanja ebiri, abaasingaga banywegera ebitale bye. Hanyuma buli Mujwarakondo airra haihi na we anywegere ebitale. Omukama yakubaga asimba Kaamurweyo, n'empango eruga ha Kaswa emusangayo
|
neereetwa Mugabante. Aho Omujaguzi Omusiita agitoma emirundi mwenda nubwo Kaakahuka Omubwiju we ateera enduuru naagamba ati" "Ebyemi, ebirogo, ebinyamahanga bikwenza ki Rutuuroomubyemo Emanzi y' Akiiki?" Nubwo ahonaaho omusaija ow'Oruganda rw' Abaliisa ayeebuga engabu Rukidi Mpuuga erukwetwa "Mugidu".
|
monolingual_generation
|
Continue the following story in Rutooro: Omukama agaruka Kaaruziika asimba ha nkeeto erukwera akwasa, Omugo Omukwongakati ebisusu by'omwani abaire naafuutana. Hanyuma asinga ha Kitebe Nyamyarro Omuheesera amwiha ekondo ha mutwe agita ha bibero bya Nyinoomukama agyahule. Omukama
|
akuba agaruka omu nsiika, Omugo Omuliisakati amukwasa ekisahi aboneka amata asingire ha kitebe Kaizirookwera. Obu amara kuboneka amukwasa ekigaase ayeesusura emigazi, ekikarabo akyesusuze omu ngaro. Asinga ha kihango hanyuma agaruka ha
|
monolingual_generation
|
Continue the following story in Rutooro: Omukama aruga omu nsiika agaruka ha mulyango. Omubiito wa Nyarwa na Bamuroga baduumira abantu okuhurraaga Omukama ogu, okumutamu
|
ekitiinisa n'okumwesiga. Obu baamaraga okuduuma abantu boona baaramyaga bati "Ngundu Zoona Okaali" kandi bamuswagirra. Hanu yakwasibwaga empango, amahango, amakondere:
|
monolingual_generation
|
Continue the following story in Rutooro: Ndayampunu, Nyapogo, entimbo, enyondo, oruhiija n'ebindi. Hanyuma Omukama agenda omu Ijwekero ahingisa ebijwaro agenda asinga omu Ihundiro abago bamuhembera ebiibo byabo eby'enkwanzi n'ebintu ebihunzirwe. Agaruka omu ljwekero ahingisa ebijwaro agenda ha mulyango. Empango eruga Kyawairindi ija ha
|
mulyango Omujaguzi agiteera kumujuna n'ensi ye; emirundi ena n'Omukama agitomaho emirundi mwenda agigarurra Omujaguzi agiteeraho emirundi ena. Kaakahuka ateera enduuru omusaija Omuliisa ayeebuga engabu Mugidu, nubwo hanyuma Omujaguzi ayongera ateera empango emirundi ena. Omukama akuba kuhuumura n'okwinura abantu.
|
monolingual_generation
|
Continue the following story in Rutooro: Rwebagyo ha saaha y'omwenda agenda omu ljwekero ahingisa ebijwaro nubwo agenda Kyawairindi omu rugo asinga ha kitebe
|
Kabwizi. Empango etoma abantu baguruka amakondere. Omukama agaruka omu ljwekero ahingisa ebijwaro agaruka ha mulyango baleeta enkoroogi Itome.
|
monolingual_generation
|
Continue the following story in Rutooro: Omwana ataina rucuucu nuwe yaijaga ayeebembiire enkoroogi ateera enduuru okuhabura abantu obutaziitirana naagamba ati: "Erukufa efe, erukuhendeka ehendeke, omwenzi wabyo aliyo". Omwana onu yakomwaga omu Baliisa, Abasambu, Abayaga, Abasiita, rundi
|
Abaitira. Omukwonga yakaitaga omukaito mbere iraakoroogera, kandi Abago babiri Omusitakati n'Omwitirakati nubo baazikwatirraga. Omukoroogi enkoroogi yabanzaaga kugikuya nubwo hanyuma anaaba agikama n'obwegendereza. Okukorooga obu kwahwaga, Oruhango rutabaara Omukama agya kuboneka.
|
monolingual_generation
|
Continue the following story in Rutooro: Omukama yabaga w'ekitiinisa kingi muno omu bantu be. Baamutiinaga bamukugiza kandi bamwesiga muno. Nahabweki haaroho ebigambo
|
ebisoroirwe ebyakozesebwaga hali omukama wenka okwoleka ekitiinisa kye n'okumwahukaniza ha bantu aba arukulema. Ebigambo ebi byolekerwe hanu:
|
monolingual_generation
|
Continue the following story in Rutooro: Abambukya baroleerra amaizi g'okwoga n'okunaaba Abookya nubo abacumbi Abaamura boogya engaaju Omujweki arolerra ensimbi. Abaduuma barolerra amaarwa Abakoona balinda ebitebe. Abakumirizi barolerra obukomo. Isaabakaaki mukuru w' Abakumirizi Abajaguzi barolerra empango n'amakondere. Abagoma bateera emibaro n'ebindi Omusuna mukuru w'empango
|
Abatimbo bateezi b'entimbo Abakondere bateezi b'amakondere Abaseegu bateezi b'enseegu Isaabaliija nuwe mukuru w' Abanyamalindwa. Abanyamalindwa barolerra amagana g'ente z'omukama Abaranga baaheereza b'abakazi Omukoroogi nuwe omukami Omugimbirwa arolerra okukama Omugeya nuwe amyokera omugimbirwa Bisimbi nyinarumi Omukama Isaabaganzi Nyinarumi Omukama
|
monolingual_generation
|
Continue the following story in Rutooro: Kaaruziika Rwengo Kihuukya Kadebede Icwamitwe Kyokya Ibandiro Ihundiro Rwikya Mucwa (ya Batebe n' Ababiitokati) Kyamunuuma Kyakato Kitoogo
|
(y'Okwiri n'Ababiito) Kaamurweya Mugabante (Mulyango gw'ekikaali hairembo) Manywayo Kaitabasiru Kacwamagosi Rwemiigo Kasenda Kaabagarama Kadenda Rwenyana Kiitabadoma Kacwabwemi
|
monolingual_generation
|
Continue the following story in Rutooro: Kajumba Musegwa Ikukumba Tibaamulinde Mpuuga Kaijwire (Kananura) Nyalebe Kyanamira Ihurru
|
Nyambaga Nyakangubi (ngoma endamagi) Asindikeekitagenda Macalya Kababembe Tajeemerwa Kanumi (Mpango) Butwarane
|
monolingual_generation
|
Continue the following story in Rutooro: Omukama aramibwa "Engundu Zoona Okaali" Obu azooka abantu bagamba "Kaboneke Agutamba" Obu ataaha omu nju bagamba "Ha mulyango Mbaire" Obu aikarra bagamba "Kahangirize Nkyanungi". Obu aba ayemeriire bagamba "Omubyemo Wamara" Obu aba naagenda rundi naaruga omu rugo bamuswagira bati: Hakyaro Agutamba Ha
|
kyaro Lyogere " Mwebingwa " Wamara " Nzaire " Kasurabanyuunya " Mbaire " Kasorobahiiga " Nkyanungi " Rusendamainaro " Kituli Kinobere abeemi " Kabumba " Rukirabasaija " Nyamunyaka " Ibuzabugyo " Bigere Bisaaga Omu muhanda " Mukumanfuuzi " Muhambo gw'Enaku " Ikingura Kagaba
|
monolingual_generation
|
Continue the following story in Rutooro: Nkooku mumanyire abanyoro baajwekwaga abakama, hati abakama oku baarugireho kinu
|
kisigaire kusomwaga nk'ekintu ekikaba kiroho ira, nukwo okugamba ngu nka "Ebyafaayo".
|
monolingual_generation
|
Continue the following story in Rutooro: Omurwa ogundi ogurukusisa gunu nugwo ogw'abagwetwa okunywa amata ow'Omukama, nagwo hati gurugireho. Omukama obu agumya omuntu kulya obunyoro, aragira Omuhikirwa(Katiikiro)kumumanyisa.Amugambira Omukama oku arukwija kumujweka obunyoro, kandi amumayisa n'ekiro alijwekerwamu. Omunyoro ogu ayeeteekaniza kandi ategeka obugenyi bw'ekiro eki. Ekiro obu
|
kihika ajwara kurungi agenda omu rukurato abanyaruganda n'abanyubeemikago bamusemba bagenda na uwe. Omukama aruga Kaaruziika aija asinga Mucwa: omunyoro agwa hansi asiima omukama. Hanyuma ayemerra, omuhikirwa amusomera eby'okurahira omu mabona g'omukama, abantu boona bagomere. Omunyoro agarukamu naikiriza okuhondera ebisomerwe.
|
monolingual_generation
|
Continue the following story in Rutooro: Omukwenda w'omukama ajweka omunyoro orukwanzi omu bikya kugumya Omukama oku amujwekere obunyoro. Obu agaruka agwa hansi
|
asiima obwa kabiri. Ab'owaabu nka ise rundi isento rundi munywani we obu bagonza, na bo bamukwasa kusiima.
|
monolingual_generation
|
Continue the following story in Rutooro: Obu amara kusiima aikarra nubwo omuhikirwa agambira ekitebe ekigomere ati "Iguru lyezire Omukama asingire owaaraaba aina ekigambo kyona akigambe". Obu haba haroho anyakwina ensonga agigambira
|
omukama obu aba ataroho Omukama akuba kugaruka Kaaruziika. Omunyoro kijwekwa n'abantu ababaireho bagenda na we Kaaruziika omu Kikaali. Obu ahikayo asinga ha Musanga abantu bakurata.
|
monolingual_generation
|
Continue the following story in Rutooro: Obu akuba abantu bataaha n'omunyoro na uwe agenda owaabu n'abe nibajaguza, engoma neegamba. Omunyoro obu aba ali mukuru amakondere n'entimbo bimusendekereza bimutaahya. Obu
|
aba naaruga omu kikaali omukumirizi amusaba ente y'omukama. Omunyoro aha omukumirizi ogu sente kusigikira okugonza kwe oku kuli, akira obutahingura ha siringi itaano.
|
monolingual_generation
|
Continue the following story in Rutooro: Omukwenda anyakumujwekere orukwanzi agenda na uwe omuka bamukunira kandi n'ekintu omunyoro arongoora
|
orukwanzi rw'omukama nuwe akitwara. Orukwanzi omunyoro asobora kururongoora siringi asatu n'okukiraho, rundi embuzi.
|
monolingual_generation
|
Continue the following story in Rutooro: Noobwakubaire ngu ebihanda by'abanyoro (abalemi) ebi wagya kusoma haifo hanu biri mabara g' abanyoro aga ira muno omu bukama bwa Bunyoro na Tooro, obulemi bw' Abangereza obu bwaizire omu nsi munu, butaikirize amabara ganu okukozesebwa. Omu kiikaro kyago
|
abalemi Abangereza bakagonza hakozesebwemu ag'Oruganda habw'okugenderra okurarangya endema y'Ekiganda hoona hoona omu Uganda. Nukwo kiti Abaamasaza hamu n'Abaamagomborra mu Buganda, Bunyoro n'omu Tooro bakaheebwa amabara g'Abaami aga Mukwenda, Kimbugu Sekibobo, Kasuju, n'agandi nugo: Munyoka, Saabairu, Saabagabo, Mutuba n'agandi.
|
monolingual_generation
|
Continue the following story in Rutooro: Kandi nikisemerra kiijukwe ngu Abajungu Abangereza abaalemere ihanga linu okugarukira ha kya 9 October 1962, batararangye endema y'Ekiganda hoona hoona omu Uganda kyonka, baitu
|
bakacwa n'amasaza ga Bunyoro agamu baagagabira Buganda okugisiima habw'okubakoonyera okusingura Kaabaleega Omukama wa Bunyoro. Abiri ha masaza ganu, erya Buyaga n'erya Bugangaizi gakagarurwa Bunyoro hakya
|
monolingual_generation
|
Continue the following story in Rutooro: 1/1/65, hanyuma y'abantu ab'omu masaza ago okumara kwecweramu bonka nambere basemeriire kuba,
|
nibaraba omu karuru ak'okujurra hali abantu (Referendum), akaatiirwe ha kya 4 November, 1964.
|
monolingual_generation
|
Continue the following story in Rutooro: Binu haifo nibyo ebihanda by'Abanyoro (Abaami). Owiisaza: Bugahya Owiigomborra Omuhemba
|
Kikuube Omubaale Kitoba Kaabarwa Buhimba Omutaheesa Buhanika Omujwahya Busisi Rumooma Bugambe
|
monolingual_generation
|
Continue the following story in Rutooro: Owiisaza: Bujenje Owiigomboorra Omuhangura Bikonzi " " Omubongoya Bwijanga " " Omugwera Biiso " " Omunyabyara Buliisa " " Omutalehesa Budongo " Omurwana Kyabigambire Owiisaza: Bululi Owiigomborra Omuhambya Ihungu " " Omuhangane Kimengo " " Omuhuukya Pakaanyi " " Omusuuga Miirya " " Omuswata Kaarujubu " " Omujweka Kiryanga Owiisaza: Kibanda Owiigomborra Omubanda Kiryandongo " Omutalya Kiryandongo " Omutengeesa Masindi Port
|
" Omutanyaata Kigumba " Omwanga- Mutunda myoyo Owiisaza: Buyaga Owiisaza Owiigomborra Mugema Kibaale " Omunyemera Matale " Kasumba Kagadi " Omukumbya Bwamuramira " Omulyanga Kiryanga Rukumba " Rukumba Mugarama Omukwiri Omukwiri Kyanyaisoke " Omuhinya Mabaale Owiisaza: Bugangaizi Owiisaza Owiigomborra Kikuukuule Kakumiro " " Omukwenuzi Kasambya " " Omuhemba Nkooko " " Omugwara Kakindo " " Omwambu- Bwanswa kya Owiisaza Omujwenge Nyalweyo
|
monolingual_generation
|
Continue the following story in Rutooro: AMABARA G'ABEMIRUKA Munyoka Murabaraba Mutuba III Munyoka Murabaraba Munyoka Murabaraba Sabairu Omutikya Mutuba I
|
Omutazindwa Sabagabu Omunyaaka " II Omuteekanga Sabawali Omukweya " III Omutalemwa Musaale Omuhundwa" IV Omutooza
|
monolingual_generation
|
Continue the following story in Rutooro: Owiisaza: BUSONGORA Owiigomborra Omujwisa Kaseese Omuteeganya Kaseese Omuhambya Muhokya Omutasoroora Kilembe Omuhamya Katwe Owiisaza:
|
Bukonjo Owiigomboorra Omuleman- Nyabirongo sozi Omuzaahura Bwera Omutasindi- Kisingwa Omurwani Kyarumba Omutalindwa Omukunyu Omunyaga Karambi
|
monolingual_generation
|
Continue the following story in Rutooro: Omwanguhya Omwanguhya Omusorooza Omusiza Omutooza Omugorra Omukingira Omuhana (omu Ruganda Omunnyoka) (omu Ruganda Saabairu) (" " Saabagabu)
|
(" " Sabawali) (" " Musaale) (" " Mutiba I) (" " Mutiba II) (" " Mutiba III)
|
monolingual_generation
|
Continue the following story in Rutooro: Omusaija w'omukama obu afa akasiga abaana be aboojo, isento abaana abo obu aba amanyirwe omukama, atwara abaana abo okubahikya hali
|
omukama kunywa amata. Isento abaana obu aba ali muntu kwonka atamanyirwe omukama abaana abatwara hali omunyoro mukuru nuwe abahikya hali omukama.
|
monolingual_generation
|
Continue the following story in Rutooro: Okunywa amata bahayo ente y'omukama n'ente y'omuhikirwa. Ente y'omukama eba siringi kikumi, baitu abaguuda basobora kukizaaho kandi
|
abaina ente niyo bahayo. Ente y'Omuhikirwa eba nka siringi abiri. Hakiro ky'okunywa amata omukumirizi aheebwa siringi abiri.
|
monolingual_generation
|
Continue the following story in Rutooro: Abaana bataaha baikarra ha musanga, haija omutende aleeta omwani omu kaibo bagukwasa
|
mukuru wabo agugabira bagenzi be bafuutana. Obu nubwo baragwa ekiro kindi ekibaliiziraho kuramya.
|
monolingual_generation
|
Continue the following story in Rutooro: Obu baruga kunywa amata ow'omukama tibagenda hantu hoona, babanza bataaha owa nyinarumibo. Kakuba haba hataroho nyinarumibo
|
oważaarwa na nyinabo omunda, ow'oruganda rwa nyinabo naamara. Owa nyinarumibo babateruurra omwani bafuutana, hanyuma babacumbira oburo n'obutuzi.
|
monolingual_generation
|
Continue the following story in Rutooro: Obu aba naamara kubaza agambira Omukama ebindi ebirukubafaaho, rundi isentobo asobora kubimumanyisa. Isento abaana ayemerra agambira Omukama nkooku baisenkuru na ise abaana
|
baali basaija b'Omukama, ngu nahabweki nikyo aleetiire abaana omu mabona g'omukama ow'abantu baheereza. Ayongera okwesengereza Omukama okukoonyera enfuuzi ezi obu ziraabaga ziina obujune.
|
monolingual_generation
|
Continue the following story in Rutooro: Isento abaana obu amara kubaza, Omukama obu aba aina ebi arukugonza abimukaguza abigarukamu. Obundi, asobora kubaza n'abaana, abakaguza ha baikara rundi emirimo barukukora. Omukama obu akuba, abaana barugayo bataaha omuka. Okunywa amata kintu kikuru
|
muno kyoleka obwesigwa hagati, y'abantu n'omukama. Omukama kumutwarra abaana nikyoleka ngu nuwe kwo "Omwebingwa" rundi "Omukumanfuuzi." Ha rubaju rw'abaana ky'omugaso okumanywa Omukama habwokuba kakuba baba baina ensonga basobora kwehikira nibagimwoleka hatali kubanza kuserra araabatwarayo.
|
monolingual_generation
|
Continue the following story in Rutooro: Enganda bitebe by'abantu nibyoleka obuzaale, kandi haihi buli ihanga omu nsi Uganda liina enganda n'emiziro omu bantu baalyo. Omu buli ruganda rwona omuntu taswera, obu aba
|
ali mukazi taswerwa, omuruganda rwe orwa nyina n'orwa nyinenkuru azaara nyina. Omu rwa nyinenkuru azaara ise asobora kuguruka ekitabu kya nyinenkuru ogu, naaswerwamu, obu aba ali mukazi.
|
monolingual_generation
|
Continue the following story in Rutooro: Buli ruganda rwina omuziro gwarwo; obundi oruganda rugira emiziro ebiri, obundi esatu. Omuntu obu
|
alya omuziro gwe asobora kufa rundi obundi arwara acwekacweka orukaca, n'amaino gakunkumuka omu kanwa gahwayo.
|
monolingual_generation
|
Continue the following story in Rutooro: Ekyakizire kukanyisa enganda nubwo obwiko. Abantu b'oruganda rumu obu baacweranganaga obwiko beebaganizaamu, beecwamu enganda zindi. Ekyokurorraaho: Abasambu babiri iseemu bakaba bali ha rugendo nubwo mukazi w'omu hali bo yarumwa kuzaara. Owaiseemu omu yagenda orugendo rwe tiyafaaho kulinda
|
owaise n'omuramu. Ayasigaire yasibika ente ye ha muti omunyonza yakamira mukazi we amata yanywa amazire kuzaara. Obu yahikire owaise yamubihirirwa yamucwera obwiko kandi yamwoleka nkooku omunyonza nuwe mwene waabu. Okuruga obu yaba munyonza n'abaana beyazaire baaba banyonza.
|
monolingual_generation
|
Continue the following story in Rutooro: Ekyokurorraaho ekindi ekirukusisana kinu omu kucwerangena obwiko nikyo eky'Abaitira n'Abacwamba. Abacwamba irabaali batoroho bakeecwwa ha Baitira. Nk'Abasambu, Abaitira nabo baali
|
ha rugyendo baasiga mugenzi waabo alinzire mukazi we naazaara. Onu ayalinzire bagenzi be yabacwera obwiko yayeeyeta Mucwamba, obu oruganda rw'Abacwamba rwatandika.
|
monolingual_generation
|
Continue the following story in Rutooro: Kirungi okwetegereza nkooku enganda zinu zombi, Abaitira n'Abacwamba, izira omuziro gumu, ente y'Embazi. Kandi omu biro bya ira omwanya gw'emyaka nk'asatu enyuma, Omwitira tiyasweraga omu Bacwamba noobwakuba Omucwamba omu Baitira habw'obuzaale obu obwaroho. Emiziro ekatandika n'enganda: oruganda rwayeekomeraga
|
omuziro gwarwo. Obundi omuziro gwarugaga ha muntu omuruganda kunuga ekintu akakifuuhya omu ka ye kikafooka muziro gw'oruganda oru. Haroho obundi omuntu obu yabaga naafa yasoboraga kuraama ekimwisire rundi noobwakuba ataraamire abantu bonka na bo nibakimanya, niguba muziro gwabo.
|
monolingual_generation
|
Continue the following story in Rutooro: Enganda z'omugaso muno omu bantu. Ziijukya abantu b'oruganda rumu nkooku isenkurubo yali omu, kandi nkooku bali
|
mataagi g'omuti gumu ogu. Engeso y'okumanya obuzaale kisembo kikuru omu bantu, neeyoleka obwetegereza obubabaganiza kuruga ha bisoro.
|
monolingual_generation
|
Continue the following story in Rutooro: Ekintu ekindi enganda ihabura obutaswera omu bantu ababali haihi omu
|
buzaale. Habwokumanya enganda zaabo na nyinarumibo basobora kwetantara nibaswera aheeru yazo.
|
monolingual_generation
|
Continue the following story in Rutooro: Oruganda rukoonyera omuntu obu aba aina obujune, abaabu basobora kumuha obukooneyzi, kandi ira abantu
|
b'oruganda rumu baayetwaga hamu barwanirra ebintu byabo, omu biro by'obwemi ihanga lindi obu lyaramagiraga eryabo.
|
monolingual_generation
|
Continue the following story in Rutooro: Kirungi kwetegereza ngu omuntu obu aranga oruganda rwe akeetonda tabura. Omutooro obu agenda Bunyoro rundi Ankole, oku obu bamanya oruganda rwe, bamujwahukira asisa ali owaabu.
|
Amabara g'enganda omu Buganda tigarukusisa ag'enganda omu Tooro n'omu Bunyoro. Omuntu nahabweki obu agonza kumanya Omuganda obu araaba ali waabo tamukaguza oruganda rwe, amukaguza omuziro gwe.
|
monolingual_generation
|
Continue the following story in Rutooro: Enganda Ezindi Enganda Abatwa, Abacwezi Abaliisa, Abasumbi, Abagombe Abakurungu, Abazira (Abafunjo) Abasonga Abasoka (Abagaya) Abarungu Abafumambogo Abaranzi
|
Abacwamba Abaitira Abanyonza Abana Abahinda Abakoransi Abayaga Abasingo Abasengya Abagabi (Ababwiju) Abaziriija Abasuuli Abadwaro Abanyegera (Abaraha) Abasangwa
|
monolingual_generation
|
Continue the following story in Rutooro: Enseenene Amalegyo rundi Entale Enkebuko Embogo rundi Endongo Enseenene n'Endogo (Embazi) Entajumba Embazi Enkende
|
Enkira Empuura Akabambiro k'engo Engaaju y'etuku Omurara Ehuukya Ensere Endongo Embuzi y'ekisuuli ... ... Entumwa
|
monolingual_generation
|
Continue the following story in Rutooro: Ebintu ebiina enganda z'abantu abantu na bo babyeta byabo (obu biba biine enganda zaabo). Kirungi kwetegereza nkooku ebintu ebi bitali miziro na kake. Ekyokurorraaho Abaitira
|
bazira ente embazi, baitu ekintu ekyabu bo kinyonyi kyetwa "Enyange." Abantu abaina ebintu byene byabubo babigonza muno kandi tibasemererwa kurora omuntu ondi ekintu eki naakikora kubi.
|
monolingual_generation
|
Continue the following story in Rutooro: Ekigongoro kiba Kibboopi, nahabweki Omubboopi obu akibona akicwera otucwanta kandi omuntu ondi kakuba
|
akiteera amubiihirirwa obundi asobora n'okumurwanisa. Ifo hanu haroho ebimu ha bintu n'enganda zaabyo:-
|
monolingual_generation
|
Continue the following story in Rutooro: Ebitangaazo biba bigambo omuntu ebi ayatura obu aba ahuniiriire rundi obu aba naarahira. Abakazi nubo
|
bakira okutangaaza. Haroho enganda ezimu eziina ebitangaazo n'ezindi ezitabiina. Enganda haroho eziina ebitangaazo ebirukukira ha kimu.
|
monolingual_generation
|
Continue the following story in Rutooro: "Ai Rwangaara rwange nazaire." rundi "Kasengya haagwa Omunembe, Omukungaihabire haagwa
|
Nyakacaaki!" rundi "Owa Rukidi rwa Nyatworo akampa Mbogo, Kitanga etazaire!"
|
monolingual_generation
|
Continue the following story in Rutooro: "Ai Mwigaago na Kyakitale baikarra enkeeto irukwera abaisiki b'owaitu; Kaharabire akange nazaire omusekesa Ndinga
|
na Mayenje; Bakinga empoisa aboojo z'owaitu." rundi: "Ai Mwigaago na Kitale na beene Kaharabire." rundi
|
monolingual_generation
|
Continue the following story in Rutooro: "Omusarra owa Mulenzi owa ltabyama Mugasa ya Rujwagu!" rundi: "Ahongerwa narra Rugaaju rwa Busanza,
|
alimirwa emyanga aikaire Omusiita wa MbaaIe!" "Ai Mulindwa wange nazaire, Abwoli Nyango Nyamwetuura ebiremiire!"
|
monolingual_generation
|
Continue the following story in Rutooro: "Karuuli azaarwa Isuura, awe Isuura Iya Nyamato!" rundi: "Ai Mugasa Ibeebe
|
eyange nazaire, Kyatebaateba engundu ya Nyampegere!" rundi: "Huna ya Bwisanza!" rundi: "Omujwiga!"
|
monolingual_generation
|
Continue the following story in Rutooro: Omusaigi (Omunyamukoma) nuwe yakomere ente omu kisaka yaitaahya omu ka, ira hakaba hataroho nte omu maka. Ente
|
zinu zikaba zangire kulya, omuyaga yazooleka emiyaga yazaahukiza zaalya nubwo Omuliisa yairiisa, Omwami yazaamira kandi Omusumbi akaisumba.
|
monolingual_generation
|
Continue the following story in Rutooro: Ente iroho likaba niryenda kuziita, nubwo Omukoransi yakora ensi yatunga amaizi, hanyuma y'okutunga amaizi yaibumbira obwato zaanywa amaizi, baitu Omuhinda nuwe yaihinzire. Ekiro kimu enimi ikaba niirwana abantu boona balemerwe
|
kwiramura, nubwo Omucwamba yaiboha. Omwitira nuwe yazoire amagezi g'okwitira amata. Baitu Omwitira obu yaitiire amata omu kisaabu gaalema kukama, nubwo omusambu yazoire enkamyo yaleeta akanyansambu akarukunanata yakata omu mata gaakama.
|
monolingual_generation
|
Continue the following story in Rutooro: Obutoosa omuhuma ente ye obu ezigaija acwererra ibara ly'ente naasigikira ha mulingo gwayo,
|
amaani gaayo, n'enzooka yayo rundi mugaso gwayo. Ekyokurorraaho: Rukoosorana, Rutaahyempiriita, Rulengyamaato, Rumasana, Ruziihayo.
|
monolingual_generation
|
Continue the following story in Rutooro: Obwoya nabwo ente bugiha ibara kyonka bwo bwonka hatali mabara nk'agagambirweho eruguru tiburukumara. Habwokuba omu igana hasobora kubamu
|
Ngabu rundi Mayenje okukira hante emu, nahabweki nikyetaagwa kubaganizaamu Ngabu emu kuruga hali endi, "Ngabu Rukoosorana" rundi "Ngabu Ruziihayo!"
|
monolingual_generation
|
Continue the following story in Rutooro: Abantu omu kiikaro ky'okugamba ibara ly'omuntu yarukirwe obundi bamwetera ise obundinoobundi bamwetera nyina. Omu nte na ho obuzaale bukora buti. Ente bagyetera nyinayo, tikikira kubaho kugyetera iseyo. Kibaho limu na limu obu abantu bagonza kwijuka enimi eyagizaire. Obu eba eri nimi
|
nto, nyinayo, eri Mayenje, bagyeta "Rwamayenje". Obu eba eri nyana ya Mayenje bagyeta "Kamayenje" kandi ezigija bagamba "Kyamayenje". Enyana obu bagonza kwatura obwoya bamu na nyinayo obu eba eri Kagabu ka Mayenje". Enimi bagyeta "Rugabu rwa Mayenje" kandi ezigija "Ngabu kya Mayenje".
|
monolingual_generation
|
Continue the following story in Rutooro: Ente zigira emitaga nyingi muno kuroleerra nyamusana n'ekiro. Zeetaaga kwecumirwa, okuliisibwa kurungi ikagomoka kandi n'okwirinda hali abazigu enyamaiswa, nk'entale, engo, empisi n'emyaga. Okukeehya obuleemeezi omu mirimo y'ente, omuhuma w'ente nyingi yakozesaaga abasumba. Ente zeesasurra zonka, empeera yaabo yarugaga omu nte ezi basumbire. Banywa amata, balya amagita n'enjuba kandi
|
bajwara empu. Omusumba obu yabaga aina ente ze nke, yaikirizibwaga kwiraaza rugo rumu n'okwiriisa n'eza mukama we. Obundi obu yabaga mwesigwa omu busumba bwe, mukama we yamuhaga ente emu rundi ibiri rundi isatu nkooku okugonza kwe kuli. Omusumba yabaga; muhuuru rundi nyineeka aina omukazi n'abaana abaamukoonyeraga omu mirimo.
|
monolingual_generation
|
Continue the following story in Rutooro: Abantu ba ira baali b'amagezi muno nibeetegereza okulinda kurungi ente. Kyali ky'okuswaza omuntu ente ze
|
kubiiha ikatinda obwoya bukaba mukurujuju habw'okulindwa kubi. Kandi kyali ky'ekitiinisa n'okuhiirwa omuntu kuba n'ente enyamibwa igomokere.
|
monolingual_generation
|
Continue the following story in Rutooro: Nyenkya ente obu zihaaga baiturukya aheeru omu isaazi baihembera ekoomi izaagira. Omu bwire bw'enjura ente nyenkya ikamirwa omuisaazi habw'okutiina kujuyanga esaabu omu zigati. Enyana bazooleka omu kisaka abaana bairiisa. Abakuru batema ebitugutu by'enyana
|
encwamutwe kulya omu nju kandi abandi beeya obusa omu zigati; bacwa obw'okuhembera rwebagyo kandi batindura ebiju by'enyana. Baarayo ekyarre ekihyaka ekikangirwe ha musana kyayoma. Obundi omu bihongole, omu kiikaro ky'ekyarre, batayo esingo enyakwomere.
|
monolingual_generation
|
Continue the following story in Rutooro: Omu zigati obu haba harumu ekoomi orora ente iteekaine niizooka ziina obusinge, okuhuumura
|
n'okusemererwa omuli zo, baitu ekoomi obu eburaho kakuba oyegendereza kurora, orora zibiihiirwe ziina amaganyi.
|
monolingual_generation
|
Continue the following story in Rutooro: Ente zaihwaga enguha, embarabara, entuju, na mura buli kiro. Kyayetegerezibwaga nkooku obusoro bunu burwaza ente omuswija, kandi buzizimbya. Ente zaabuywaga obu zaabaga ihutaire rundi irwaire. Zaajungirwaga
|
rundi isabikirwa emibazi. Ente obu yabaga, erwaire muno, tiyaturaga n'ezindi omu iswa kulya. Baagisibikaga omu nju, bagyarra ekyarre kandi erya ekiihuro nk'enyana. Bagirwaza nk'omuntu kuhikya ekizire.
|
monolingual_generation
|
Continue the following story in Rutooro: Ente obu zaahaagaga n'enyana ikamara kwonka zaakingwaga n'omuyonga. Ente kuseetuka mwogyo mukama wa zo atafiire baakizizaaga muno ngu orugobante rundi
|
orukoroigo rwisara amabeere. Omu kuliisa ente abahuma abamu tibateeraniza n'abandi ente zaabo, baliisa ekiharre, kandi abandi baliisa na bagenzi baabo.
|
monolingual_generation
|
Continue the following story in Rutooro: Ente obu imara kuzaagira omuhuma ateera akooya n'omwiriza azaamira aiseetura igenda omu kisaka kulya. Obu iba iri nyingi rundi ha irukuliira haliyo enyamaiswa, abaliisa baba baingi. Abaliisa barora mbere obunyansi
|
burungi buli, bazaahukiza irya. Obu iba niirya baziiha enguha, bazeerinda obutakwatwa enyamaiswa, obutahutaazibwa ensasi n'engobante, obutagwa omu mahya rundi omu mabiso; kandi beerinda ente eziri ha mukira gw'obuhyo obutasigarra enyuma ikabura.
|
monolingual_generation
|
Continue the following story in Rutooro: Baayeegenderezaaga obutateera nte n'emiigo ikasaasa Baacwaga. Ebisanju nibyo baifunyisa. Omu bisanju baayerindaga obutaiteeza omujuma, habwokuba bagamba ngu omujuma gujuma ente zifa. Omuntu ayateeraga
|
muno ente hatali kwiganyira yagaywaga muno ahiigwa, bamweta Kifeera, Kibaagi rundi Kitemi. Obu yabaga ali musumba asobora kubingwa kandi omwana ateerwa habw'ensobi egi.
|
monolingual_generation
|
Continue the following story in Rutooro: Esaaha nka musanju obu ziba nizombya ensasara abantu abasigaire ha ka bagenda kwesera amaizi omu bwato, obu bwabaga buroho. Kwesera abamu baagwaga omu iziba abandi basigara ha bwere babaka amacuba nibaseesa amaizi omu bwato. Kwesera amaizi obu kwahwaga, abamu basigara ha bwato abandi bagenda kukunga ente,
|
ziija zinywa esaaha nka mwenda aho. Obwato obu buba buli buke baihinda balekeraho nke zinywa habw'okutiina kuteera obwato ikabwata. Obu ihaaga balekera ezindi na zo inywa. Obu bahinda ente, ezirukukamwa hamu ziina obusinge, okuhuumura n'engundu ya zo nizo ibanza kusoroorwa kunywa. Hanyuma y'okunywa ikuuka bazaahukiza irya.
|
monolingual_generation
|
Continue the following story in Rutooro: Abaliisa omu kisaka baseenyayo enku z'okwota, batemayo emihingo rundi ebiti by'okuzitirra orugo ha ruba ruseesekere. Amata aga bagenda banywire nyenkya nibaseetura nugo basiibira. Tibasobora kukama ente omu kisaka bakanywa amata. Omuntu anyakugoba ente aba kinugwa omu bantu, kandi aswara. Omu kisaka abahuma bafuutana emikambi, omwani, rundi banywa enyungu zaabo. Ha saaha nka ikumi n'emu omuka batandika kuhembera. Esaaha nka ikumi na ibiri omu kairirizi bataahya enyana kandi abakazi
|
n'abaanabahara baitira ebintu. Esaaha nkemu, ente ikyora kutaaha, bacumika ekoomi. Ira baakizizaaga ente niitaaha kwitirana omukazi. Zoona obu ikataaha, abaliisa bakinga emihingo. Babeebaza "MAHYO" bagarukamu "NYWA" obundi babeebaza "MWEBALE KUKYOZA" baagarukamu "ZAAKYORA". Ente obu itaaha, ezizaire juba baiha ezaazo kwonkya. Kukama tibakwirukiriza babanza baleka ziikya nukwo basiburra enyana bainikiza kukama. Kukama babanza ente eziina enyana ncwamutwe nukwo hanyuma batandika ez'enyana enkuru. Ente kwija kugikama bagihasura, bagamba ebikubyo byayo.
|
monolingual_generation
|
Continue the following story in Rutooro: Kitiinisa ky'ente obu iba niikamwa abantu omuka kutazomberra. Baculeera tibabaza. Obu
|
bagonza kubaza babaza omu bihwa; Omukami nuwe asobora kwamirra kusuburra ka Kyananka.
|
monolingual_generation
|
Continue the following story in Rutooro: Ente igaruka ikamwa nyenkya kara emamba neesara. Obundi ibanza kumiika itakakamirwe. Obu iruga okulya ekimiiko esaaha nka ibiri za nyenkya, isanga baihembiire ekoomi omu isaazi
|
izaagira nuho ikamirwa. Baikuya n'enkuyo batakakamire, kandi obu haba haliyo ensohera obu iba niikamwa baigurukiza, n'okuzaagaaga nuho bataire. Okulya ekimiiko kyongera ente amata, n'omusubyo gubaho.
|
monolingual_generation
|
Continue the following story in Rutooro: Haroho obundi nyenkya kara igenda n'amata kulya igarukira kimu esaaha nka ikumi. Obu iba ikokosire rundi iriire kazooba kamu
|
ikamwa muno muno kandi amata gookya, nka caai. Basubya emirundi nk'ena yoona ngu gataita enyana. Abantu banywa amata ekirenganyindo.
|
monolingual_generation
|
Continue the following story in Rutooro: Ente abahuma bazeesera amaizi nukwo ireke kukaraba, kandi bazengera ekisura nukwo ireke kubyaha. Ekisura bakyengera omu maizi, agali omu bwato nukwo ente ikinywe. Obundi bakita ha kiswa ente ikiguga. Ente ezikulize bairinda obutanywa rundi kuguga ekisura kingi habwokuba kiitoroogya. Ente zoona na zo
|
baibarra ekisura inywa. Kakuba kiba kingi muno ikaburwa obwikizo kiziita. Beegendereza ente kutatamiira ekisura ikarwana. Obu barora zaahaaga muno baikuura, ekisigaire ikinywa rwebagyo niikyora. Obu iba niikuuka ha kisura ngeso y' Abahuma obutateera kyoya, habwokuba ngu obu oteera ekyoya itamiira ijuuka, iborooga obundi irwana.
|
monolingual_generation
|
Subsets and Splits
No community queries yet
The top public SQL queries from the community will appear here once available.